Kristina Knott

Kristina Marie Knott (født 25. september 1995) er en amerikansk-filippinsk friidrettsutøver som hovedsakelig konkurrerer i sprintløp. Hun vant 200 meter under Sørøstasiatiske leker 2019, der hun satte ny filippinsk rekord med 23,01 sekunder. 

Hun er oppvokst i USA, med filippinsk mor og amerikansk far, og valgte å konkurrere for Filippinene fra 2018.

Idrettskarrière

2018 
Knott debuterte internasjonalt for Filippinene under Asialekene 2018. Der kom hun på sjetteplass på 200 meter, men ble slått ut i semifinalen på 100 meter.

2019 
Under det åpne filrippinske mesterskapet i friidrett i mars 2019 vant hun 100 og 200 meter, og hun fikk også gull på 4 x 100 meter stafett. Hun deltok i Asiamesterskapet i friidrett 2019, og ble der slått ut i semifinalen på 100 meter med 13. beste tid. På 200 meter fikk hun niende beste tid i forsøksheatene, og var ikke blant de åtte som løp i finalen. I desember deltok hun i Sørøstasiatiske leker 2019, og vant der 200 meter med ny filippinsk rekord på 23,01 sekunder. På 100 meter fikk hun sølv, bak Lê Tú Chinh fra Vietnam, og hun fikk i tillegg gull på 4 x 100 meter stafett mix og sølv på 4 x 100 meter stafett for kvinner.

2021 
I 2021 representerte hun Filippinene under Sommer-OL 2020 i Tokyo, der hun ble slått ut i forsøksheatene på 200 meter.

Referanser

Eksterne lenker 
 

Personer fra USA av filippinsk opphav
Sprintere fra USA
Filippinske sprintere
Deltakere for Filippinene under Sommer-OL 2020
Friidrettsutøvere under Sommer-OL 2020
Deltakere for Filippinene under VM i friidrett innendørs 2022